Document ID: 32009R0975

ΚΑΝΟΝΙΣΜΌΣ (ΕΚ) αριθ. 975/2009 ΤΗΣ ΕΠΙΤΡΟΠΉΣ
της 19ης Οκτωβρίου 2009
για τροποποίηση της οδηγίας 2002/72/ΕΚ σχετικά με τα πλαστικά υλικά και αντικείμενα που προορίζονται να έρθουν σε επαφή με τρόφιμα
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1935/2004 του Ευρωπαϊκού Κοινοβουλίου και του Συμβουλίου, της 27ης Οκτωβρίου 2004, σχετικά με τα υλικά και αντικείμενα που προορίζονται να έρθουν σε επαφή με τρόφιμα και με την κατάργηση των οδηγιών 80/590/ΕΟΚ και 89/109/ΕΟΚ (1), και ιδίως το άρθρο 5 παράγραφος 2,
Εκτιμώντας τα ακόλουθα:
(1)
Η οδηγία 2002/72/ΕΚ της Επιτροπής, της 6ης Αυγούστου 2002, σχετικά με τα πλαστικά υλικά και αντικείμενα που προορίζονται να έρθουν σε επαφή με τρόφιμα (2), καταρτίζει κοινοτικό κατάλογο των μονομερών και των άλλων αρχικών ουσιών που μπορούν να χρησιμοποιηθούν για την παρασκευή πλαστικών υλικών και αντικειμένων. Πρόσφατα, μερικά ακόμη μονομερή και αρχικές ουσίες έλαβαν ευνοϊκή επιστημονική αξιολόγηση από την Ευρωπαϊκή Αρχή για την Ασφάλεια των Τροφίμων («η Αρχή») και, επομένως, πρέπει να προστεθούν στον υπάρχοντα κατάλογο.
(2)
Η οδηγία 2002/72/ΕΚ περιέχει επίσης έναν κοινοτικό κατάλογο προσθέτων που μπορούν να χρησιμοποιηθούν για την παρασκευή πλαστικών υλικών και αντικειμένων. Πρόσφατα, μερικά ακόμη πρόσθετα έλαβαν ευνοϊκή επιστημονική αξιολόγηση από την Αρχή και, επομένως, πρέπει να προστεθούν στον υπάρχοντα κατάλογο.
(3)
Συνεπώς, η οδηγία 2002/72/ΕΚ πρέπει να τροποποιηθεί αναλόγως.
(4)
Σύμφωνα με το άρθρο 4 παράγραφος 1 της οδηγίας 2002/72/ΕΚ, ο κοινοτικός κατάλογος προσθέτων που περιλαμβάνεται στο παράρτημα III της εν λόγω οδηγίας θα αποτελέσει θετικό κατάλογο από την 1η Ιανουαρίου 2010. Κατά συνέπεια, οι τίτλοι του παραρτήματος III της εν λόγω οδηγίας δεν πρέπει πλέον να αναφέρονται σε «ατελή» κατάλογο προσθέτων.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα II, III, IVα, V και VI της οδηγίας 2002/72/ΕΚ τροποποιούνται σύμφωνα με τα παραρτήματα I έως V του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
Βρυξέλλες, 19 Οκτωβρίου 2009.

Labels: 3
0
1
17